**Κριτική Ανάλυση Παραστάσεων**

**Εαρινό Εξάμηνο 2024**

**Διδάσκουσα Μαρίνα Κοτζαμάνη**

**Ύλη Εξεταστικής Ιουνίου και Σεπτεμβρίου 2024**

ΕΡΩΤΗΣΕΙΣ ΓΙΑ ΜΕΛΕΤΗ

1. Τί είναι το Θέατρο Εικόνων και ποιος εισήγαγε τον όρο αυτόν στην έρευνα;
2. Το έργο του Robert Wilson και ειδικότερα οι Μύθοι του Λαφονταίν εντάσσονται στο Θέατρο Εικόνων; Αιτιολόγησε την απάντησή σου με παραδειγματα από την εν λόγω σκηνοθεσία
3. Πώς προσεγγίζει ο Hans Thies Lehmann το θέατρο του Robert Wilson;
4. Τί αναλογίες βρίσκεις ανάμεσα στο Θέατρο της Σκληρότητας του Αρτώ και την σκηνική ερμηνεία του Wilson στους Μύθους του Λαφονταίν;
5. Πώς διαφοροποιείται η ερμηνεία του Wilson από κλασικές ηθικοπλαστικές συλλήψεις των Μύθων του Λαφονταίν; Εξήγησε χρησιμοποιώντας παραδείγματα
6. Πώς συγκρίνονται τα έργα της Sophie Calle“Prenez Soin de Vous” και Emily Jacir “Where we come from”;
7. Ποια είναι τα πειραματικά στοιχεία αυτών των έργων;
8. Πώς ορίζεται ο ρόλος της καλλιτέχνιδας στα δύο έργα;
9. Πώς ορίζεται η συλλογικότητα στα δύο έργα -μπορούμε να την προσεγγίσουμε ως Χορό; Ποιος είναι ο ρόλος της συλλογικότητας σε σχέση με την καλλιτέχνιδα;
10. Ποια είναι η σχέση τέχνης και ζωής στα δύο έργα;
11. Πώς προσεγγίζει τους ρόλους των φύλων το έργο της Ζασίρ;
12. Πώς ορίζεται το έργο της Ζασίρ με βάση τον τόπο;
13. Ποιο είναι το βασικό ερώτημα στο οποίο απαντούν τα έργα της Calle και της Ζασίρ και ποιες είναι οι απαντήσεις που δίδονται;
14. Διακρίνεις κωμικά στοιχεία στο έργο της Calle; Δώσε μερικά παραδείγματα. Μπορούμε να θεωρήσουμε το σενάριο που κατασκευάζει ως κωμωδία;
15. Πώς προσεγγίζει το δράμα των προσφύγων η Ζασίρ; Ποια είναι μερικά τραγικά στοιχεία του έργου;
16. Τί είναι τα Πολύτοπα του Ξενάκη;
17. Ποια είναι η σχέση του έργου με τις Μυκήνες; Πώς προσεγγίζει το έργο τον αρχαιολογικό χώρο;
18. Πώς συγκρίνεται η τοποειδική προσέγγιση του Ξενάκη στο Πολύτοπον των Μυκηνών και της Ζασίρ στο Από που καταγόμαστε;
19. Ποια είναι τα βασικά στοιχεία από τα οποία αποτελείται το Πολύτοπον των Μυκηνών και ποια είναι η σχέση μεταξύ τους;
20. Ποιος ήταν ο ρόλος των εθελοντών στο έργο του Ξενάκη; Μπορούμε να θεωρήσουμε το έργο συλλογική δημιουργία; Πώς συγκρίνεται η συλλογική σύλληψη στο έργο του Ξενάκη και σε αυτά της Calle και της Ζασίρ αντίστοιχα;
21. Πώς προσεγγίζει την ιστορία το Πολύτοπον των Μυκηνών;
22. Πώς ερμηνεύει το Πολύτοπον των Μυκηνών το ντοκυμαντέρ του Φέρρη;
23. Πώς ερμηνεύει το έργο του Λόρκα Το σπίτι της Μπερνάρντα Άλμπα η σκηνοθεσία της Μαρίας Πρωτόπαππα;
24. Πώς η παράσταση της Πρωτόποππα ασκεί κριτική στο πατριαρχικό σύστημα;
25. Ποια είναι η σχέση της σκηνικής ερμηνείας του κλασικού έργου με το σήμερα; Είναι επιτυχημένη η σύνδεση;

26. Ποιά είναι η προσέγγιση του έργου ως προς την ερμηνεία των ηθοποιών; Πώς διαμορφώνεται το σωματικό παίξιμο; Υπάρχουν αποστασιοποιητικές τεχνικές στην υποκριση; Ποιες είναι και πώς τις αξιολογείς;

27. Κάνε μια κριτική αποτίμηση της παράστασης

28. Πώς σύγκρίνεται η παράσταση του Λόρκα ως προς το φυλο με το έργο της Calle;

29. Τί σου έκανε εντύπωση από την παρουσίαση του έργου της Άννας Τζάκου;

30. Μελέτησε μία από τις περφόρμανς που παρουσίασε στην τάξη και ανάφερε τα βασικά στοιχεία της προσέγγισης της Τζάκου

31. Τί είναι η γεωποιητική;

32. Τί σου έκανε εντύπωση από την παρουσίαση του έργου της Μαίρης Ζυγούρη;

33. Μελέτησε μία από τις περφόρμανς που παρουσίασε στην τάξη και ανάφερε τα βασικά στοιχεία της προσέγγισης της Τζάκου